polyglot-tagger/wikipedia-language-snippets-filtered huggingface dataset:
గోరుచిక్కుడు, గుమ్మడికాయ, కాకరకాయ, బెండకాయ, వంకాయ, దొండకాయ, క్యాప్సికం, దోసకాయ, మునగకాయ, మునగాకు కూర, మునగాకు సూపు, అన్నిరకాల ఆకుకూరలు శాఖాహారానికి పరిమితి లేదు. తినగలిగితే కేజీ తినవచ్చు.
పాలు,పెరుగు తీసుకోకూడదు ( కానీ సొరకాయ, బీరకాయ, తోటకూర కాడలు వంటివి వండుతున్నప్పుడు కొద్దిగా పాలు రుచికోసం వాడుకోవచ్చు.
వీరమాచనేని రామకృష్ణ చేసిన కీటో డైట్‌ ప్రచారం షుగర్‌ డాక్టర్లకు పెద్ద తలనొప్పిగా మారిందనే చెప్పాలి. దీనిపై సంయమనం పాటిస్తూ కాలం గడిపేస్తున్నారు. మొదట్లోనే వీరమాచినేని చెప్పిన ఆహార పద్ధతులపై అల్లోపతి డాక్టర్లు తీవ్ర విమర్శలు చేశారు. వైద్యుల పర్యవేక్షణ లేకుండా షుగర్‌ రోగులు కీటో డైట్‌ పాటిస్తే కిడ్నీలు పాడవుతాయని, షుగర్‌ లెవల్స్‌ పెరుగుతాయని ప్రకటించారు. గుంటూరులో జరిగిన ఏపీ డయాబెటిస్‌ ఫెడరేషన్‌ సదస్సులో ఏకంగా కొంతమంది సభ్యులు వీరమాచనేనిపై తీవ్రస్ధాయిలో ధ్వజమెత్తారు. అతడిని నకిలీ డాక్టర్‌గా పరిగణించి అరెస్ట్‌ చేయాలని డిమాండ్‌ చేశారు. అయితే కీటో డైట్‌ సరైంది కాదని నిరూపిస్తే. ఏ శిక్షకైనా సిద్ధమని వీరమాచినేని సవాల్‌ విసిరారు. దీనిపై వైద్యవర్గాల నుంచి స్పందన లేదు.
వీరమాచనేని రామకృష్ణ విజయవాడకు చెందిన ఛార్టెడ్ అకౌంటెంట్. అతను "వీరమాచినేని డైట్ ప్లాన్" ను రూపొందించాడు. ఈ ప్లాన్ సోషల్ మీడియాలో ప్రచారం కావడంతో అనేక మంది ఈ ప్లాన్ ను అనుసరిస్తున్నారు. మనం తీసుకున్న ఆహారంలో కొన్ని మార్పులు చేయడం ద్వారా మధుమేహం, బీ.పీ, ఊబకాయం వంటి జీవనశైలి వ్యాధులను నయం చేయవచ్చని అతను తెలియజేసాడు. అతను మందులతో పని లేకుండ డయాబెటిస్, ఎలాంటి శస్త్ర చికిత్సతో పని లేకుండ,డైట్ తగ్గించే పని లేకుండ ఒబెసిటీని తగ్గించవచ్చంటున్నారు. తెలుగు రాష్ట్రాలలో ఈయన చెప్పిన డైట్ ను కొన్ని లక్షల మంది ఫాలో అవుతున్నారు.చాలా మంది బరువు తగ్గుతున్నారు.షుగరు పేషంట్లు మందులతో పని లేకుండా షుగరు తగ్గించుకోగలగుతున్నారు.
కామర్స్ చేసి వృతి రీత్యా బిజినెస్ లో స్థిరపడ్డ రామకృష్ణగారు తన బరువును తగ్గించుకునే ప్రయత్నంలో రకరకాల పద్ధతులను ప్రయత్నించి విసిగి అనేక రకాల పద్దతులను స్టడీ చేసి చివరకు ఒక డైట్ ప్లాన్ రెడీ చేసుకుని ఆ డైట్ ను పాటించి 120 కిలోల బరువు నుండి 90 కిలోల బరువుకు తగ్గాడు. అంతేకాకుండా తన స్నేహితులతో ఈ డైట్ ప్లాన్ చేయించి వారికున్న ఒబెసిటీ,డయాబెటిస్ లను తగ్గించగలిగాడు. ఈ ప్రేరణతో అతను ఒక డైట్ ప్లాన్ ను రూపొందించాడు.
అతని డైట్ ప్లాన్ ప్రకారం వంటలకు కొబ్బరినూనె, నెయ్యి, ఆలివ్ ఆయిల్, పెరుగు మిద మీగడ, వెన్న, ఛీజ్, సముద్రపు ఉప్పు వాడాలి. శాకాహారులు, మాంసాహారులు ఇద్దరికీ అనుకూలమైన రీతిలో నాలుగు పిల్లర్స్ గా ఈ ప్రోగ్రాం ను రూపొందించాడు.
వెయ్యికి పైగా హరికథలను గానం చేసిన జగన్నాథాచార్యులు యాదాద్రి - భువనగిరి జిల్లాలోని యాదగిరిగుట్టలో యాదగిరి లక్ష్మీనరసింహస్వామి దేవాలయం బ్రహ్మోత్సవాల సందర్భంగా హరికథాగానం చేయడానికి వెళ్లి, అక్కడ హిందీ వారు ఎక్కువగా ఉండడంతో తెలుగు హరికథలను అప్పటికప్పుడే హిందీలోకి అనువదించుకుని గానం చేశాడు. ‘ధనుర్దాసు’ కథలోని వైష్ణవభక్తి తత్త్వంతో కొన్ని తేటగీతి పద్యాలు, ‘కార్పాసలక్ష్మి’ అనే పేరుతో ఒక వైష్ణవ భక్తురాలి కథను నాటకంగా రాశాడు. ఈయన రాసిన అభ్యుదయ గేయాలు 1952 – 53 సం.లో శ్రీ జువ్వాడి గౌతమరావు ఆధ్వర్యంలో ముద్రించాడు. 1968 సం.లో హుజూరాబాద్ తాలుకాలోని ఇల్లంద కుంటలోని శ్రీ సీతారామచంద్రస్వామిపై సంస్కృతంలో ‘శ్రీ ఇల్లిందకుంట రఘురాట్ తవ సుప్రభాతమ్’ రాశాడు.
ఉపధ్యాయునిగా ఆదిలాబాద్ జిల్లాలోని మొదట్లో భీమారం గ్రామంలో రెండు సంవత్సరాలు, రామారం గ్రామంలో మరో రెండు సంవత్సరాలు పని చేశాడు. అటు తరువాత కరీంనగర్ జిల్లా పెద్దపల్లి తాలుకాలోని కాల్వ శ్రీరాంపురం గ్రామంలోని విద్యా కమిటి కోరికతో బాలికోన్నత పాఠశాలలో సుమారు ఎనమిది సంవత్సరాలు, ఆ తరువాత కల్లేపల్లిలో ఎనమిది సంవత్సరాలు, నిడుకొండలో మూడు సంవత్సరాలు పనిచేశాడు. అటుపిమ్మట కరీంనగర్ లోని ఎస్.వి.టి.సి. ట్యూటోరియల్ కళాశాలలో ఎనమిది సంవత్సరాలు తెలుగు పండితునిగా పనిచేశాడు.
చిన్నవయసులోనే పురాణ గ్రంథాలను చదువుతూ హరికథలను గానంచేస్తూ తన తండ్రి దగ్గర ‘శబ్దమంజరి’ని నేర్చుకునేవాడు. నైజాం పాఠశాలలో 4 వ తరగతి నుండి 7 వ తరగతిదాకా చదివాడు. 19 ఏళ్ళప్పుడు కరీంనగర్ జిల్లా హుజూరాబాద్ తాలుకా వాస్తవ్యులైన సముద్రాల జగన్నాథాచార్య పెంపుడు కూతురైన ఆండాలమ్మతో జగన్నాథాచార్య వివాహం జరిగింది. వీరికి 11 మంది సంతానం.
1971 లో శ్రీ జువ్వాడి ప్రభాకరరావు ఆర్థిక సహాయంతో గోదాదేవి తమిళంలో రాసిన ‘తిరుప్పావై’ ను తెలుగులోకి ’శ్రీవ్రతగీతి’ అనే పేరిట గేయాలుగా రాశాడు. కాల్వ శ్రీరాంపురం పక్కనవున్న ’కమాన్ పురం’ ఆది వరాహస్వామిపై ‘ఆది వరాహ అష్టోత్తరశతి’ పంచపాదిగా మొత్తం ఉత్పలమాలావృత్తంలో రాశాడు. తులసీ రామాయణం , తెలుగుబిడ్డ రాశాడు.
వానమామలై జగన్నాథాచార్యులు తెలంగాణ రాష్రానికి చెందిన పండితుడు, రచయిత. ‘రైతు రామాయణం’ పేరుతో రైతు శ్రమను,దేశానికి రైతు వల్ల ఉన్న లాభాలను తెల్పుతూ 3000 పద్యాలతో మహాకావ్యాన్ని రాశాడు.
ఈయన వరంగల్ జిల్లా, హనుమకొండ మండలం, మడికొండ గ్రామంలో డిసెంబరు 19, 1908న జన్మించాడు. తండ్రి బక్కయ్య శాస్త్రి తెలుగు సంస్కృతం భాషలలో ఉద్ధండ పండితుడు. తల్లి పేరు సీతమ్మ. వైష్ణవ మతావలంబి.
స్టోనెహెంజె ఎస్టేట్ - 19 వ శతాబ్దపు భవనాలతో ఉన్న ఒక ఎస్టేటు. ఇది నేషనల్ రిజిస్టర్ ఆఫ్ హిస్టారిక్ ప్లేసెసులో నమోదుచేయబడింది.
పెర్రీ గుహ - గుహలను స్థానిక అమెరికన్లు కనుగొన్నారు. పెర్రీ 1812 యుద్ధం సమయంలో ఇక్కడకు మనుషులను పంపారు. పెర్రీ మనుష్యులకు ఈ గుహలలో ఉన్న ఒక భూగర్భ సరస్సు తాగునీటిని అందించింది. ఇంతకు ముందు బ్యాక్టీరియాతో నిండిన ఎరీ సరసు నీటిని నింపి అనారోగ్యం పాలౌతూ ఉండేవారు. గుహలో ఉన్న నీరు శుభ్రంగా ఉండేది. ఈ నీరు త్రాగటం ద్వారా అతని మనుషులు యుద్ధంలో విజయం సాధించడానికి ఆరోగ్యంతో తిరిగి వచ్చారు.
ఏరీ సరసు ద్వీపాలు హిస్టారికల్ సొసైటీ - 6000 చదరపు అడుగుల మ్యూజియం. ఇది సరస్సు ఏరీ ద్వీపాలకు సంబంధించిన కళాఖండాలు, జ్ఞాపకాలు, వారసత్వ సమాచారం ఉంది.
" పెర్రీ విక్టరీ అండ్ ఇంటర్నేషనల్ పీస్ మెమోరియల్ " కమోడోర్ ఆలివర్ హజార్డ్ పెర్రీ 1813 సెప్టెంబరు 10 న బ్రిటీషు నౌకలపై సాధించిన నావికాదళ విజయం జ్ఞాపకార్ధంగా పుట్ ఇన్ బేలో నిర్మించబడింది. ఈ స్మారక నిర్మాణం 1912 లో మొదలై 1915 జూన్ 13న తెరవబడింది. ఇది 352 అడుగులు పొడవుతో 78 పింక్ గ్రానైట్ పొరలను కలిగి ఉంది. ఇది పదకొండు టన్నుల కాంస్య పతకంతో అగ్రస్థానంలో ఉంది. యు.ఎస్. నేషనల్ పార్క్ సర్వీసు నిర్వహించబడుతున్న అత్యధిక ఎత్తైన బహిరంగ-అబ్జర్వేటరీగా గుర్తించబడుతుంది. ఆరు నౌకాదళ అధికారుల అవశేషాలు, ముగ్గురు బ్రిటీషర్లు, ముగ్గురు అమెరికన్లు, స్మారక కట్టడం ప్రదేశంలో అడుగునపాతిపెట్టబడ్డారు.
పుట్-ఇన్-బే టోలెడో తూర్పున 35 మైళ్ళు తూర్పున ఉన్న ఒహియో కౌంటీలోని పుట్-ఇన్-బే టౌన్షిప్‌లోని సౌత్‌బాస్ ద్వీపంలో ఉన్న ఒక గ్రామం. 2010 జనాభా లెక్కల ప్రకారం జనాభా 138. యు.ఎస్. నావికా దళ కమాండర్ ఒలివర్ హాజార్డ్ పెర్రీ స్థావరంగా ఈ గ్రామం 1812 యుధ్ధంలో కీలకమైన పాత్ర పోషించింది. 1813 సెప్టెంబర్ 10 న ఆయన నాయకత్వంలో ఓడరేవు నుండి యుద్ధనౌక ఏరీ సరసులో ఇన్న ఈ ద్వీపం ఉత్తర తీరం నుండి బయలుదేరింది. ఈ గ్రామం ఒక ప్రసిద్ధ వేసవి రిసార్టుగానూ వినోద పర్యాటక లక్ష్యంగా ఉంది. ఫెర్రీ, ఎయిర్లైన్ సేవలు కమ్యూనిటీని కాట్వాబా ఐల్యాండ్, కేలేయ్స్ ఐల్యాండ్, పోర్ట్ క్లింటన్, సాండస్కీ, ఒహియోలతో కలుపుతున్నాయి.
"పుట్-ఇన్-బే" అనే పేరు వాస్తవానికి బే మాత్రమే సూచించేది. 1700 వ దశకంలో ఎరీ సరస్సుపై ప్రయాణించే స్కూనర్లు ఎరీ సరస్సులో అనుకూల వాతావరణం కొరకు ఈ దీవిలో ఉండడానికి దారితీసింది. ఈ దీవి ప్రాంతంలో ప్రయాణించే ఈ ప్రాంతానికి చెందని నావికులు ఈ దీవిని పుడ్డింగ్ బే అనే పేరుతో పిలిచేవారు కాలక్రమంలో అది పుట్ ఇన్ బేగా మారింది. దీని ఫలితంగా "పుడ్డింగ్ బే" అనే పదానికి పలు వివరణలు ఇచ్చే స్థానిక-చరిత్రకారులు "పుట్-ఇన్-బే" అనే పేరుకు వైవిధ్యమైన అర్ధాలు వివరిస్తున్నారు.
ప్రపంచంలోని అతి పెద్ద హోటళ్ళలో ఒకటైన " హోటల్ విక్టరీ " ప్రజలకు 625 గదులు అందించింది. నాలుగు అంతస్తుల కలిగిన ఈ హోటల్లో ఒక వెయ్యి సీట్లు ఉన్న భోజనాల గది ఉంది. అయినప్పటికీ 1919 ఆగస్టు 14 న పెద్ద హోటలు కాలి నేలమట్టం అయింది. ప్రస్తుతం కేంపుగ్రౌండులో కేవలం పునాదులు మాత్రమే ఉన్నాయి.
పుట్ ఇన్ బే చరిత్రలో ఎక్కువ భాగం ప్రాధమికంగా పరిశ్రమ పర్యాటక ప్రాముఖ్యత కలిగి ఉంది. నేటికీ కొనసాగుతోంది. ఏప్రిల్, అక్టోబర్ మధ్య కాలంలో పర్యాటకులు అధికంగా ఉంటారు. ఈ ద్వీపానికి చేరుకోవడానికి సాధారణంగా ఫెర్రీ బోటు, ప్రొపెల్లరుతో-నడిచే విమానం, ప్రైవేటు పడవలు ఉన్నాయి.
ఈ గ్రామంలో పుట్-ఇన్-బే హై స్కూల్లో ఉంది. సౌత్ బాస్ ద్వీపంలో " పుట్-ఇన్-బే లోకల్ స్కూల్ డిస్ట్రిక్టులో " ప్రాంతంలో ఏరీ సరసులో జనావాసాలు లేని బుకే ఐల్యాండ్, గిబ్రాల్టర్ ఐలాండ్, గ్రీన్ ఐలాండ్, మౌస్ ద్వీపం, రట్లెస్నేక్ ద్వీపం, స్టార్వ్ ద్వీపం సరస్సు ఏరీ దీవులు ఉన్నాయి.
నార్త్ బాస్ ద్వీపంలో ఉన్న నార్త్ బాస్ ఐస్ల్యాండ్ విమానాశ్రయం 1,804 అడుగులు పేవ్డు ఎయిర్ స్ట్రిప్పు ఉన్నాయి.
అతను సినిమా జీవితం నుండి క్రియాశీల రాజకీయాలకు మారాడు. 25 సంవత్సరాలుగా భారత జాతీయ కాంగ్రెస్ సభ్యునిగా ఉన్నాడు. అతను ఆంధ్రప్రదేశ్ రాష్ట్రం లోని గుంటూరు లోక్‌సభ నియోజకవర్గం నుండి ఎన్నికలలో పోటీ చేయడం ద్వారా రాజకీయ జీవితాన్ని ప్రారంభించాడు. అతను ప్రదేశ్ కాంగ్రెస్ కమిటీ కార్యదర్శి పదవిలో ఉన్నాడు. గుంటూరు నియోజకవర్గానికి టికెట్ కోసం అతని పేరును పరిగణనలోకి తీసుకున్నందున కాంగ్రెస్ ల్ రెండు గ్రూపులు ఏర్పడినప్పటికీ కాంగ్రెస్ పార్టీ అధినాయకురాలు సోనియా గాంధీ అతనికి మద్దతునిచ్చింది. అతని మేనల్లుడు రాయపాటి మోహన సాయి కృష్ణ గుంటూరు నగరపాలక సంస్థకు మేయర్ పదవిని కలిగి ఉండగా, అతని స్వంత సోదరుడు శ్రీనివాస రావు శాసనమండలిలో చురుకైన సభ్యునిగా ఉన్నాడు. ఘట్టమనేని ఆది శేషగిరి రావు చలన చిత్ర అభివృద్ధి సంస్థలో చాలా కీలక పదవులను నిర్వహించాడు.
తరువాత వై.ఎస్.ఆర్.కాంగ్రెస్ పార్టీలోకి చేరాడు. వైఎస్సార్ కాంగ్రెస్ పార్టీలో కీల‌క నేత‌గా వ్య‌వ‌హ‌రించాడు. పార్టీకి సంబంధించి కీల‌క నిర్ణ‌యాలు తీసుకునే కొంద‌రిలో ఆయ‌న కూడా ఒక‌డు. పార్టీకి కూడా ఆర్థికంగానూ చాలా అండ‌గా నిలిచార‌నే ప్ర‌చారం కూడా ఉంది. ఒక‌వైపు కృష్ణ దంప‌తులు వైఎస్ జ‌గ‌న్‌కు అనుకూలంగా ఉండ‌టం, ఘ‌ట్ట‌మ‌నేని ఆదిశేష‌గిరిరావు ఏకంగా వైసీపీలో కీల‌క స్థానంలో ఉండ‌టంతో ఘ‌ట్ట‌మ‌నేని అభిమానులు కూడా వైసీపీ వైపే ఎక్కువ‌గా మొగ్గు చూపేవారు. 2019 ఎన్నిక‌ల స‌మ‌యంలో అనూహ్యంగా ఆదిశేష‌గిరిరావు అనూహ్యంగా వైసీపీని వీడి తెలుగుదేశం పార్టీలో చేరాడు. త‌న‌కు ఎంపీ సీటు విష‌యంలో వైసీపీ నుంచి ఎటువంటి హామీ ద‌క్క‌లేద‌ని అసంతృప్తితోనే ఆదిశేష‌గిరిరావు టీడీపీలో చేరార‌నే ప్ర‌చారం ఉంది. 2019 ఎన్నికలలో వై.ఎస్.ఆర్ పార్టీ ఆంధ్రప్రదేశ్ రాష్ట్రంలో అధికారం చేపట్టింది.
అతను ఘట్టమనేని రాఘవయ్య చౌదరి, నాగరత్నమ్మ దంపతులకు రెండవ కుమారునిగా జన్మించాడు. అతని సోదరులు ఘట్టమనేని హనుమంతరావు, ఘట్టమనేని కృష్ణ కూసా సినిమా నేపధ్యం కలిగి ఉన్నారు. అతను గత 30 సంవత్సరాలుగా చిత్రాలను నిర్మిస్తున్నాడు. నిర్మాతగా అతను గుర్తించదగిన సినిమాలలో మోసగాళ్లకు మోసగాడు ఒకటి. అల్లూరి సీతారామ రాజు , వంశీ వంటి సినిమాలను కూడా నిర్మించాడు. అతను పద్మాలయ మువీస్ లేదా పద్మాలయ స్టూడియోస్ పతాకంపై సినిమాలు నిర్మిస్తాడు. ఇది హైదరాబాద్ జూబ్లీ హిల్స్ లో ఉన్న బాగా స్థిరపడిన చిత్ర నిర్మాణ సంస్థ.
ఘట్టమనేని ఆదిశేషగిరిరావు తెలుగు సినిమా నిర్మాత, రాజకీయ నాయకుడు. సూపర్ స్టార్ కృష్ణ తమ్ముళ్లు ఆదిశేషగిరిరావు, హనుమంతరావు కలిసి పద్మాలయ ప్రొడక్షన్స్ నిర్మాణ వ్యవహారాలు, స్టూడియో నిర్వహణ చూసుకునేవారు. అతను 30 సంవత్సరాలుగా చిత్రాలను నిర్మిస్తున్నాడు.
స్వెమా ఉక్రెయిన్ కు చెందిన షోస్త్కా రసాయన కార్మాగారం చే తయారు చేయబడే ఫోటోగ్రఫిక్ ఫిలిం చుట్ట యొక్క పేరు. రష్యన్/ఉక్రెయిన్ భాష లో స్వెమా యొక్క పూర్తి రూపం అనగా కాంతిని గుర్తించు పరికరాలు అని అర్థం. ఈ రెండు పదాలలో మొదటి అక్షరాల కలయికే, , . ఒకనాటి సోవియట్ యూనియన్ లో స్వెమా ఫిలిం తయారీదారుగా వర్థిల్లింది. ప్రాథమికంగా ఫిలిం ను తయారు చేసినను, సంబంధిత ఇతర ఉత్పత్తులను కూడా స్వెమా తయారు చేసినది. కానీ 90వ దశకంలో సోవియట్ యూనియన్ వేర్పాటు వలన ఉక్రెయిన్ లో ఏర్పడ్డ పరిస్థితులు స్వెమా ఉత్పత్తులకు ప్రతికూలమయ్యాయి. పాశ్చాత్య ఉత్పత్తుల హోరులో స్వెమా తల్లడిల్లింది. అయినా 2004 వరకు స్వెమా తన ఉనికిని ఎప్పటికప్పుడు చాటుకొంటూనే ఉండటం గమనార్హం. కార్మాగారం ఉత్పత్తి ఆపివేయటంతో తర్వాతి కాలంలో, కనుమరుగైంది. ఉత్పత్తి ఆగిపోయినను, అప్పట్లో తయారు అయ్యి ఇప్పటికి గడువు తీరినను, ఆ ఫిలిం పై ఛాయాచిత్రాలను తీసి, సాంఘిక మాధ్యమాలలో పోస్టు చేసి, స్వెమా అభిమానులు దాని లక్షణాలను కొనియాడుతూ, వాటిని ఆస్వాదిస్తూ మురిసిపోతుంటారు.
ఫిలిం కు ఇరువైపులా ఉండవలసిన రంధ్రాలు , కార్మాగారం ఇంకా వేయకపోవటం, గడువు సమయం దాటిపోవటం వంటి వాటి తో ఫిలిం పై వర్ణాలు సరిగా నమోదు అవుతాయో లేదోనన్న సందేహం విద్యార్థులను వెంటాడింది. కాబట్టి కలర్ ఫిలిం బదులుగా విద్యార్థులు బ్లాక్ అండ్ వైట్ ఫిలిం ను కొనుగోలు చేయటానికి మొగ్గు చూపారు. ఈ ఫిలిం తో తీసిన చలన చిత్రాలలో సాంకేతిక కారణాల వలన వచ్చిన అవాంచిత పురాతన శైలి అంతర్జాతీయ స్థాయిలో మన్ననలు అందుకొంది. గడువు తీరిన స్వెమా ఫిలిం పై చలన చిత్రాలు చిత్రీకరించి మెప్పించటం భావి సినీదర్శకులకు మైలు రాయి అయ్యింది. వెలుగు-నీడలను చిత్రీకరించే తీరును అర్థం చేసుకొని సత్ఫలితాలను పొందటం, సినీ పరిశ్రమలో అప్పటి వరకు ఉన్న ప్రధాన సిద్ధాంతాల ధిక్కారం, ఈ అహేతుబద్ధ భావనలు కలిగిన దర్శకులకు గడువు తీరిన స్వెమా ఫిలిం కల్పతరువు అయ్యింది.
తలలు పండిన సినీ పండితుల, ఛాయాచిత్రకారుల అభిప్రాయాలకు వ్యతిరేకంగా, దేశంలో నెలకొన్న విషాదకర పరిస్థితులను, నైరాశ్యాన్ని, నగ్న సత్యాలను చిత్రీకరించటానికి గడువు తీరిన స్వెమా ఫిలిం యే సరియైన మాధ్యమం అనే అభిప్రాయం ఏర్పడింది. ఉక్రెయిన్ దేశపు పౌరాణిక గాథలను చిత్రీకరించటానికి ప్రభుత్వం కావలసిన నిధులను సమకూర్చినా, సత్యదూరం అయిన వాటిపై ప్రజలు ఆసక్తి కనబరచలేదు. ప్రేక్షకుల నాడిని కనుగొన్న యువతరం దర్శకులు స్వెమా ఫిలింతో విజృంభించారు. అప్పటి వరకు చలనచిత్రాలకు మాత్రం ఉపయోగించబడుతోన్న గడువు తీరిన స్వెమా ఫిలిం, ఇక అప్పటి నుండి ఛాయాచిత్రకళలోకి కూడా ఉపయోగించబడింది.
1991లో సోవియట్ యూనియన్ వేర్పాటుతో ఉక్రెయిన్ కు స్వాతంత్రం సిద్ధించింది. ఉక్రెయిన్ లో సినీ పరిశ్రమ దెబ్బ తిన్నది. చాలా సినిమా ప్రదర్శనశాలలు మూతబడ్డాయి. 90వ దశకం చివరిలో సంవత్సరానికి విడుదలయ్యే చలన చిత్రాలు వ్రేళ్ళపై లెక్క పెట్టగలిగే దీనావస్థకు చేరుకుంది. అనుభవం గల వారు క్రొత్త సినిమాలు తీయటానికి సాంఘిక/ఆర్థిక పరిస్థితులు సహకరించలేదు. క్రొత్త వారు సినిమాలు తీయటానికి, ఉక్రెయిన్ లో అప్పటికే ఫిలిం ఎడ్యుకేషన్ ఛిద్రమైంది.
స్వాతంత్రం తర్వాత ఉక్రెయిన్ లో పరిశ్రమలు కుంటుపడ్డాయి. స్వెమా సైతం ఈ పరిస్థితులకు ఏ మాత్రం మినహాయింపు కాలేదు. ఫిలిం తయారీని స్వెమా ఆపివేసిననూ, ఫిలిం స్కూలు ఫిలింను కొనటం మానేయటంతో, కార్మాగారంలో గుట్టలుగా తయారయ్యి పడి ఉన్న ఫిలిం కదలలేదు. పైగా వాటిని వినియోగించవలసిన గడువు సమయం కూడా దాటిపోయింది. ఫిలిం ను ఫ్యాక్టరీ నుండి కదల్చటానికి యాజమాన్యం నిర్ణయించుకొంది. ఫిలిం స్కూల్ విద్యార్థులకు ఫిలిం ను అమ్మటం మొదలుపెట్టింది.
చలన చిత్రానికి, లఘు చిత్రానికి మధ్య ఉన్న గీతను స్వెమా ఫిలిం చెరిపివేసింది. కొన్ని చలనచిత్రోత్సవాలలో గడువు తీరిన స్వెమా ఫిలిం పై చిత్రీకరించిన చలనచిత్రాలను లఘచిత్ర విభాగం లో ప్రదర్శించటం విశేషం.
ఈ లక్షణాల వలన ఇంట్లోనే ఫిలిం ను సంవర్థన చేయటం, ఛాయాచిత్రాలను ముద్రించటం చేసే యువ ఔత్సాహికులు దీనిని బాగా ఇష్టపడేవారు.
వేమూరి ఆంజనేయశర్మ ఆంధ్రప్రదేశ్ రాష్ట్రంలోని ప్రకాశం జిల్లాకు చెందిన ఈదుమూడి గ్రామంలో వేమూరి వెంకటేశ్వర్లు, రాఘవమ్మ దంపతులకు 1917 అక్టోబరు 24న జన్మించాడు. అతని తాతకు 300 ఎకరాల వ్యవసాయభూమి ఉండేది. అతని తాత నీలిమందు వ్యాపారం చేసేవాడు. వ్యాపారంలో నష్ఠం వచ్చినందున వారి కుటుంబం గుంటూరు జిల్లాలోని కూచిపూడికి వలస పోయింది. వ్యాపారంలో నష్ఠం వల్ల వారికుటుంబం పేదరికంలో ఉండేది. శేషయ్య గారు ఆంజనేయ శర్మకు పౌరోహిత్యంలో శిక్షణనిచ్చాడు. అతను సంస్కృతాన్ని అభ్యసించుటకు వెంకటప్పయ్య శాస్త్రి నుండి "రఘువంశం"ను నేర్చుకున్నాడు. శేషయ్యగారి నుండి "స్మార్తము" అభ్యసించాడు. తరువాత అతను వరాహపురానికి చెందిన లక్ష్మీనరసింహశాస్త్రి వద్ద మూడేళ్ళపాటు శిష్యరికం చేసాడు. అతను వరాహపురానికి దగ్గరలో ఉన్న వేమూరు గ్రామానికి వెళ్ళీ " తర్క శాస్త్రం", "నిషాద కావ్యం" లను కూరుగంటి వెంకటరమణ శాస్త్ర వద్ద అభ్యసించాడు. ఆ కాలంలో అతను రోజుకొక బ్రాహ్మణ కుటుంబంలో భోజనం చేసి జీవనాన్ని సాగించాడు.
ఎం.ఎ లో ఫంక్షనల్ హిందీ ప్రవేశం - ఇది 1978లో మొదటి సారి ప్రారంభం. ఎం.ఫిల్, పి.హెచ్.డి, డి.లిత్, పి.జి డిప్లొమాలను ప్రవేశపెట్టడం.
హిందీ ఉపాధ్యాయ శిక్షణ కోర్సులైన బి.ఇ.డి, ఎం.ఇ.డి ల ప్రవేశ పెట్టడం. వీటిని హైదరాబాదు, మద్రాసు, ధర్వార్, ఎర్నాకుళంలో ప్రారంభించాడు.
డాక్టర్ బొప్పన సత్యనారాయణరావు శ్రీ చైతన్య జూనియర్ కాలేజీని కేవలం 56మంది విద్యార్థులతో విజయవాడలో 1986లో ప్రారంభించారు. తొమ్మిదేళ్ల వరకు ఈ విద్యాసంస్థ ఎలాంటి విస్తరణకు నోచుకోలేదు. విద్యార్థులు మాత్రం వెయ్యిమందికి పెరిగారు. 1995 నుంచే ఈ విద్యాసంస్థ విస్తరించటం ఆరంభమైంది. ఒకేఒక బ్రాంచ్‌తో ఆరంభమైన ఈ విద్యావ్యవస్థ నేడు 300 బ్రాంచ్‌లతో దేశవ్యాప్తంగా విస్తరించింది. ఆయనకు ఈ సంస్థను ఏర్పాటుచేయాలనే ఆలోచన ఎలా వచ్చింది అంటే. డాక్టర్ సత్యనారాయణ ఇరాన్ నుంచి ఇండియాకు వచ్చి తన కుమార్తెల ఉన్నత చదువుల కోసం బాలికల కాలేజీని వెతికారు. సరైన కాలేజీ ఒక్కటి కూడా కనిపించలేదు. అలాంటి నిరీక్షణ నుంచే ఆయన ఈ విద్యాసంస్థను ఏర్పాటుచేయటం జరిగింది.
శ్రీ చైతన్య విద్యాసంస్థలు తెలుగు రాష్ట్రాలకు చెందిన ప్రముఖ విద్యాసంస్థలు. ఇది 1986లో విజయవాడలో బాలికల జూనియర్ కళాశాల స్థాపనతో ప్రారంభించింది. ఈ సంస్థ స్థాపకులు, మార్గనిర్దేశకులు అయిన డాక్టర్ బి.యస్.రావు గారు, డాక్టర్ ఝాన్సీ లక్ష్మీబాయి గారు వైద్య వృత్తిలో బాగా రాణించి ఇంటర్మీడియట్ విద్య కొరకు ఒక కొంగ్రొత్త ఒరవడిమీద దృష్టి సారించాలని నిర్ణయించుకున్నారు. వీరు ప్రవేశపెట్టిన ప్రణాళికా బద్ధమైన విధానం ఆంధ్రప్రదేశ్ విద్యా ముఖచిత్రాన్నే మార్చివేసింది. బోధనలోనూ, సిబ్బంది నిర్వహణలోనూ మరింత మెరుగైన విధానాన్ని ప్రవేశ పెట్టడంతో రాష్ట్రంలోని ప్రీయూనివర్సిటీ స్థాయి విద్యలో ఒక నూతన అధ్యాయం ప్రారంభమైంది.
ఇంటర్ నుంచి విద్యార్థుల భవిష్యత్తుకు పునాది వేయటం అనేది శ్రీ చైతన్య విద్యాసంస్థల తన ప్రత్యేకతగా నిలుపుకుంది. పదవ తరగతిలో మంచి మార్కులు స్కోర్ చేసిన విద్యార్థులను గుర్తించి. వారికి ఇంటర్ నుంచి చక్కటి పునాది వేసేందుకు సమాయత్తమయ్యేటట్లు ఈ విద్యావ్యవస్థను ఆయన తీర్చిదిద్దారు. పదవ తరగతి నుంచి ఇంటర్‌కు వెళ్లటం అనేది విద్యార్థి దశలో కీలక మలుపు. అందుకే ఈ మలుపునే ఆయన వ్యాపార విస్తరణకు అవకాశంగా మలుచుకున్నారు. విద్యార్థులు వెనుకబడినట్లయితే వారిని గుర్తించి వారికి ప్రత్యేక శిక్షణ ఇస్తారు.
విజ్ఞానేశ్వరుని మితాక్షరా హిందూ ధర్మశాస్త్రాన్ని ఉర్దూ భాషలోకి అనువదించడంతోపాటు, అందులో కొన్ని కొత్త అరబిక్‌ పారిభాషిక పదాలను కూడా సృష్టించాడు.
గోల్డ్‌ స్మిత్‌ రాసిన ట్రావెలర్‌ , డిసర్టెడ్‌ విలేజ్‌, వర్డ్స్ వర్త్ రాసిన ఏన్‌ ఓడ్‌ టు ఇమ్మోర్టాలిటి, ధామస్‌ గ్రే రాసిన ఎలిజి వంటి ఆంగ్ల కావ్యాలకు సంస్కృతపద్యాను వాదము చేశాడు.
ఫార్సీలోని మస్నివీ షరీఫ్‌ను కొంత భాగము సంస్కృతానువాదం చేశాడు. యాస్కుని నిరుక్తము తెలుగు అనువాదము కొంత గోలకొండ పత్రికలో ముద్రింపబడింది.
చూపు మందగించాక కూడా, వ్రాయస గాని సహాయంతో పింగళి సూరన్న గారి ప్రభావతీ ప్రద్యుమ్న ప్రబంధాన్ని సంస్కృతంలోకి అనువదించాడు. వీరి సంస్కృత ప్రత్యయ కోశమును ఉస్మానియా విశ్వవిద్యాలయము సంస్కృత శాఖ ముద్రించింది.
గద్వాలలో న్యాయమూర్తిగా చేరిన గుండేరావు క్రమంగా సెషన్స్‌ జడ్జ్‌గా, కలక్టర్‌గా పదవులు చేపట్టి 1919 నుండి 1948 వరకు 30 సంవత్సరాలు అక్కడ పనిచేశాడు. సాయంకాలం వరకు న్యాయమూర్తిగా బాధ్యతలు నిర్వర్తిస్తూ, మిగిలిన సమయంలో న్యాయ, వైశేషిక, వ్యాకరణ, విూమాంసాది సర్వ శాస్త్రాలను అధ్యయనం చేస్తూ, న్యాయ, సాహిత్యాది శాస్త్రాలలో శిరోమణి పరీక్షలో, విూ మాంసా శాస్త్రంలో పి.ఓ.ఎల్‌ పరీక్షలో మద్రాసు విశ్వవిద్యాలయం నుండి ఉత్తీర్ణులైనాడు.
గుండేరావు హరార్కే మరాఠీ, తెలుగు, కన్నడ భాషలు మాట్లాడేవాడు. 1899లో ఆంగ్ల పాఠశాలలో చేరి, 1906లో మెట్రిక్యులేషన్‌ పరీక్ష రాశాడు. అదే సమయంలో హరార్కే తండ్రి రామారావు ఉన్నత న్యాయస్థానం నుండి ఉద్యోగ విరమణ చేశారు. దాంతో చదువును మధ్యలోనే ఆపేసి, నగర న్యాయస్థానంలో ఉద్యోగిగా చేరాడు. 1908లో ప్రమోషన్ పొంది స్పెషల్‌ మెజిస్ట్రేట్‌ కోర్టుకు మారాడు.
నిజాం రాజ్యం ఆ కాలంలో త్రిభాషా రాష్ట్రం అవ్వడంతో 1914 లో గుండేరావును ఉన్నత న్యాయస్థానానికి మార్చారు. న్యాయ శాస్త్రం, రెవెన్యూ, అకౌంటెన్సీ ఈ మూడు శాఖలలో ప్రభుత్వం నిర్వహించే ఉన్నత పరీక్షలన్నింటిలో ఉత్తీర్ణులవడంతోపాటు, పంజాబీ విశ్వవిద్యాలయం ఫార్సీ, అరబీ భాషలలో నిర్వహించే మౌల్వీఆలం, మౌల్వీ ఫజల్‌ వంటి పరీక్షలలో ఉత్తీర్ణులయ్యాడు.
సోవియట్ కాలంలో దీనిని లెనిన్ స్క్వేర్ అని పిలిచారు, వ్లాదిమిర్ లెనిన్ విగ్రహాన్ని ఈ స్క్వేర్ ను ఉంచారు, ఇక్కడ ఒక సంవత్సరంలోనే సైనిక దండయాత్రలు రెండుసార్లు జరిగాయి. అర్మేనియా స్వాతంత్ర్యం తరువాత లెనిన్ విగ్రహాన్ని తీసివేయడంతో స్క్వేర్ పేరు మార్చబడింది. అర్మేనియా స్వాతంత్ర్యం తరువాత లెనిన్ విగ్రహాన్ని తీసివేయడంతో స్క్వేర్ పేరు మార్చబడింది. ఇది యెరెవాన్ లోని "ఆకర్షణీయమైన నిర్మాణం", నగరం యొక్క "అత్యద్భుతమైన శిల్ప శైలి" గా వర్ణించబడింది. ప్రయాణాల రచయిత డీర్డ్రే హోల్డింగ్ "ఇది ఖచ్చితంగా 20 వ శతాబ్దంలో ప్రపంచంలో ఎక్కడా సృష్టించబడని అత్యుత్తమ సెంట్రల్ స్క్వేర్స్ లో ఒకటి" అని సూచించారు. అర్మేనియా నగరం యొక్క "అత్యంత ముఖ్యమైన పౌర ప్రదేశం" గా దీనిని పేర్కొంటారు, రిపబ్లిక్ స్క్వేర్ 2018 వెల్వెట్ విప్లవం సమయంలో ప్రదర్శనలు ప్రధాన ప్రదేశం.
రిపబ్లిక్ స్క్వేర్ ఆర్మేనియా దేశపు రాజధాని అయిన యెరెవాన్ నగరంలోని ఒక ప్రధాన కూడలి. ఇందులో రెండు విభాగాలు ఉన్నాయి: ఒక ఓవల్ రౌండ్అబౌట్, ఒక ఫేపెజాయిడ్-ఆకారపు విభాగం, ఇది సంగీత ఫౌంటైన్ల పూల్ని కలిగి ఉంటుంది. ఈ స్క్వేర్ చుట్టూ పింక్, పసుపు టఫ్ లో నిర్మించిన ఐదు ప్రధాన భవనాలు నియోక్లాసికల్ శైలిలో ఆర్మేనియన్ మూలాంశాలను విస్తృతంగా గుర్తుచేస్తాయి ఈ నిర్మాణ సమ్మేళనంలో ప్రభుత్వ గృహం, చరిత్ర సంగ్రహాలయం, నేషనల్ గ్యాలరీ, ఆర్మేనియా మారియట్ హోటల్, విదేశీ వ్యవహారాల శాఖ, రవాణా శాఖ, సమాచార మంత్రిత్వ శాఖలు ఉన్నాయి. ఈ స్క్వేర్ నిజానికి అలెగ్జాండర్ టమానియన్ చేత 1924 లో రూపొందించబడింది. అనేక భవనాల నిర్మాణాన్ని 1950 నాటికి పూర్తి చేశారు; చివరి భవనం నేషనల్ గేలరీ -1977 లో పూర్తయింది.
ఈ స్క్వేర్లో రెండు విభాగాలు ఉన్నాయి. మధ్యలో ఒక రాయి నమూనా ఉన్న ఓవల్ రౌండ్అబౌట్, పైవైపు నుండి ఒక సాంప్రదాయిక ఆర్మేనియన్ రగ్గ లాగా ఉంటుంది. చరిత్ర సంగ్రహాలయం, నేషనల్ గ్యాలరీ ముందు సంగీత ఫౌంటెన్ కలిగి ఉన్న ట్రెపజాయిడ్-ఆకారపు విభాగం. చతురస్రాకారంలో ఉన్న భవనాలు గులాబీ, పసుపు టఫ్ రాళ్ళతో తయారు చేయబడ్డాయి, ఇవి బసాల్ట్లతో తయారు చేయబడిన గ్రౌండ్ యాంకర్లతో బలపడినవి.
శతాబ్దాలుగా దీని యొక్క స్థానాంలో భిన్నమైన నిష్పత్తులు కలిగిన స్క్వేర్ ఉన్నది. 2003 లో ఈ స్క్వేర్ పునర్నిర్మించబడింది, ఇక్కడ విస్తృతమైన త్రవ్వకాలు జరిగాయి. 18 వ -19 వ శతాబ్దాల ఇక్కడి పాత పొర-బయటపడింది. సోవియట్ కాలం లోని స్క్వేర్ 1906-11 యెజెన్ యెక్క సాధారణ ప్రణాళికలో బోరిస్ మెహ్రబ్యన్ చేత రూపొందించబడింది.
అనీ ప్లాజా హోటల్ , ఆర్మేనియా రాజధాని యెరెవాన్లో ఉన్న ఒక 4-స్టార్ హోటాలు. ఇది నగర కేంద్రంలో ఉన్న కెంట్రాన్ జిల్లాలో ఉంది. దీనిని సోవియట్ పరిపాలిస్తున్న కాలంలో 1970వ సంవత్సరంలో ప్రభుత్వ యాజమాన్య సంస్థగా ప్రారంభించారు. యు.ఎస్.ఎస్.ఆర్ సామ్రాజ్యం కుప్పకూలిన తరువాత, 1998లో ఆని హోటల్ ప్రైవేటీకరించారు. ఆ తరువాత ఒక పెద్ద పునర్నిర్మాణం జరిగింది, 1999 లో ఆని ప్లాజా హోటల్ అని పేరుమార్చి ఈ హోటల్ ను పునః ప్రారంభించబడింది. దీనికి మధ్యయుగ అర్మేనియన్ నగరం యొక్క పేరు పెట్టబడింది, అది ఆర్మేనియన్ దేశపు చారిత్రక రాజధానిలలో ఒకటి.
అనీ హోటల్ ను మార్చి 1975 లో ఎఫ్.సి. బేయర్న్ మ్యూనిచ్ ఆటగాళ్లకు అతిథిసౌకర్యం ఏర్పాటు చేశారు. 1979 లో, బి.బి కింగ్ సోవియట్ యూనియన్ లో తన పర్యటన సందర్భంగా తన బ్యాండుతో పాటు హోటల్ లోనే ఉన్నాడు. రష్యన్ జాజ్ గాయకురాలు లారిసా డోలెనా ఈ హోటల్ లో పలుసార్లు ప్రదర్శనలు ఇచ్చారు. 1988 లో, అమెరికన్-అర్మేనియన్ వ్యాపారవేత్త నాయకత్వంలోని ఆని ఎంటర్ప్రైజెస్ సంస్థ ఈ హోటల్ ను కొనుగోలు చేసింది. 1993 లో, ఆమె తన మానవతా కార్యక్రమంలో ఆర్మేనియాలో చేరినపుడు, అనీ హోటల్ లో నివసించారు, యుద్ధంలో చిక్కుకున్న దేశానికి ఆహారం, వైద్య సరఫరాలను ఆమె అందించారు.
1960 సంవత్సరాలలో, యెరెవాన్ నగరంలో 3 హోటళ్లు మాత్రమే ఉండేవి. సోవియట్ యూనియన్ లో హోటళ్ళు, పర్యాటక రంగాల నియంత్రణా సంస్థ రాష్ట్ర-పాలిత ఇంటూరిస్ట్ సంస్థ. అర్మేనియన్ ఎస్.ఎస్.ఆర్ లో ఇంటూర్స్ట్ ఏజెన్సీ శాఖ డైరెక్టర్ అయిన ఇలియా గువెరోవ్వ్ ప్రయత్నాల ద్వారా యెరెవాన్లో 4 కొత్త హోటళ్లను నిర్మించడానికి మాస్కోలో కేంద్ర ప్రభుత్వం నుండి అనుమతి తీసుకున్నారు.
1965 లో అర్మేనియన్ జెనోసైడ్ యొక్క 50 వ వార్షికోత్సవం సందర్భంగా, సోవియట్ పాలించిన అర్మేనియాలోని యువ అర్మేనియా యొక్క దేశభక్తి కలిగి ఉంది. అందువల్ల ఈ హోటల్ పురాతన నగరం ఆని పేరుతో పెట్టబడింది, ఇది 961, 1045 మధ్య అర్మానియా యొక్క బగ్రాత్ రాజ్యం యొక్క రాజధానిగా సేవలు అందించింది. హోటల్ ఉన్న ప్రవేశద్వారం వద్ద బగ్రాత్ని రాజవంశం యొక్క రాచరిక చిహ్నాన్ని ఉంచారు.
అనీ హోటల్, నిర్మించిన 4 హోటళ్ళలో మొదటిది. కొత్తగా ప్రారంభించబడిన సేయాత్-నోవా అవెన్యూ హోటల్ యొక్క ప్రదేశంగా ఎంపిక చేయబడింది. ఎడ్వర్డ్ సఫర్యన్, ఫోనిక్స్ దర్బిన్యన్, ఫెలిక్స్ హకోబ్యాన్లతో కూడిన నిర్మాణ సమూహం కలిసి ఈ హోటల్ రూపకల్పన చేశరు. ఈ త్రయం గతంలో అబోవియన్ స్ట్రీట్ సమీపంలోని నివాస భవంతులను రూపొందించారు.
ప్రారంభోత్సవ సమయంలో, అనీ హోటల్ నగరం యొక్క ఎత్తైన భవనం, యెరెవాన్ లో అతిపెద్ద హోటలుగా మారింది. హోటల్ మొత్తం ఖర్చు 5 మిలియన్ సోవియట్ రూబిళ్లు. 1970 లలో అత్యుత్తమ నిర్మాణంగా యుఎస్ఎస్ఆర్ యొక్క ఆర్కిటెక్ట్స్ యూనియన్ ద్వారా ప్రారంభమైన అనీ హోటల్కు డిప్లొమా లభించింది.
చరిత్ర మొత్తంలో లాహోర్‌ను వివిధ పేర్లతో పిలిచారు. ఈ రోజు వరకు ఇది ఎప్పుడు స్థాపించబడినది అనేది ఎటువంటి నిశ్చయమైన సాక్ష్యాలు, ఆధారాలు మాత్రం లేవు. కొందరు చరిత్రకారులు 4000 సంవత్సరాల క్రితం దీని నగర చరిత్రను గుర్తించారు. అయితే చారిత్రాత్మకంగా, లాహోర్ నగరానికి కనీసం 2,000 సంవత్సరాల వయస్సు ఉన్నదని నిరూపించబడింది. లాహోర్ నగరం దక్షిణ ఆసియాకు ప్రధాన వాణిజ్యం, ముట్టడిచేసే మార్గాల్లో ఒకటి. ఈ నగరాన్ని అనేక రాజవంశాలు, సమూహాలు పాలించినాయి, దోచుకున్నాయి.
ఇది పాకిస్తాన్‌ లోని లాహోర్ ఫోర్ట్, లాహోర్ లో ఉంది. ఈ నగరం లవుడు తదనంతరం అతని పేరు పెట్టబడింది. లవ, కుశలు వారి తండ్రి శ్రీరామ తరువాత పాలకులుగా మారారు. వీరు లాహోర్ , కసూర్ నగరాలను స్థాపించారు. కోసల రాజు రాఘవ రామ రాజు శ్రావస్తి వద్ద తన కుమారుడు లవను, మరొక కుమారుడు కుశను కుశవతి వద్ద పరిపాలన కొరకు నియమించాడు. లాహోర్, షాహి ఖిల్లా లోపల లవ తో సంబంధం కలిగిన ఒక ఆలయం ఉంది.
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు. నాలుగవ నంది నాటకోత్సవం 2002 మే 28 నుండి జూన్ 3 వరకు హైదరాబాదు లోని రవీంద్ర భారతిలో నిర్వహించబడింది.
నాటకరంగానికి విశేషమైన సేవలందించిన వారికి నందమూరి తారక రామారావు రంగస్థల పురస్కారం పేరిట ఇచ్చే పురస్కారం 2001 సంవత్సరానికి గాను ఆచంట వెంకటరత్నం నాయుడు గారికి అందజేశారు.
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల అనుములలోను, ప్రాథమికోన్నత పాఠశాల రామడుగులోను, మాధ్యమిక పాఠశాల రామడుగులోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల అనుములలోను, ఇంజనీరింగ్ కళాశాల నల్గొండలోనూ ఉన్నాయి. సమీప వైద్య కళాశాల నార్కట్ పల్లిలోను, మేనేజిమెంటు కళాశాల, పాలీటెక్నిక్‌లు నల్గొండలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నల్గొండలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉంది. వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.